નવું સંશોધન એવું કહે છે કે, અગાઉ આપણે માનતા હતા તેની સરખામણીએ ફ્રેન્ડશિપનાં મૂળ ક્યાંય વધુ ઊંડે સુધી ફેલાયેલાં હોય છે. વૈજ્ઞાનિકોએ એવું પણ શોધી કાઢ્યું છે કે, શોર્ટ વીડિયોની એક સિરીઝને નિહાળતી વખતે બે ખૂબ જ ગાઢ મિત્રોનું મગજ ગજબનાક રીતે એકસરખી પ્રતિક્રિયા આપતું હોય છે. બંને મિત્રોનું ધ્યાન અને આવેગો આ સમયે સમાન હોય છે. એટલું જ નહીં, અમુક દૃશ્ય જોતી વખતે બંને એક જ સમયે એકસરખી મૂંઝવણ પણ અનુભવતા હોય છે. આનંદની ટોચની અનુભૂતિનો સાથે જ અહેસાસ કરતા હોય છે. તો રસ પ્રમાણે કંટાળાની અનુભૂતિ પણ બંને મિત્રોને એકસાથે જ થતી હોય છે. બે ગાઢ મિત્રો પરસ્પર ‘એમ્પથી’ એટલે કે સમાનુભૂતિનો અનુભવ કરતા હોય છે. વૈજ્ઞાનિકોનું આ વિશ્લેષણ ખૂબ જ રસપ્રદ છે.